Cuneiform Tablet Kt 90/k 178
Cuneiform tablet, dated to the Old Assyrian Period (ca. 1950-1850 BC).
Genre: evocation
Transliteration:
ar-ḫu-um a-ra-aḫ a-ra-aḫ-tum ar-ḫa-at ar-ḫi-iš ta-ri-i ar-ḫi-iš tù-lá-ad ar-ḫi-iš i-lu-ku ma-ú i-pí-ša i-na a-pí-ša qá-qá-ra-am té-sú-uq i-zi-bi-tí-ša ta-ša-bi-iṭ bé-tám ma-na-me lá-áš-pur ú lu-wa-e-er a-me-er-ú-at ša-sú-ra-tim 7 ù 7-ma ma-ri-ki-na ù ta-áp-šu-kà-tí-ki-na le-qé-a-nim-ma ba-áb a-ra-aḫ-tim ḫa-ba-tum ḫu-ub-ta šu-ma za-kàr e-tù-da-ni šu-ma sí-ni-ša-at ša-pá-ra-ni šu-ma sà-ak-pu-um sà-ki-ip i-li-šu li-šé-lá-ma ki-i ṣa-ru-ú ki-ra-nim li-im-qú-tám qá-qá-ar-šu ší-ip-tum lá i-a-tum ší-pá-at ni-ki-li-il₅ be-el ší-pá-tim ù be-el tí-i-im be-lá-at ša-sú-ra-tim li-dí e-er-qú-um e-ri-iq e-ri-iq-tum e-er-qá-at i ṣí-li mì-iṭ-ra-tim e-ri-iq-tim e-zu-um ba-ru-ma-tum ta-ar-té-e a-dí-ší-im kà-kà-a-am lá a-ba-ra-ší a-dí-ší-im ší-bi₄-ra-am lá a-ṣa-áb-ta-ší a-dí-ší-im ba-pì-ra-am ḫa-šu-a-am ù ṭá-áb-tám i-na šu-ur-ší-ša šu-ba-al-ku-tum uš-ba-al-ki-sí